作者:張可久
標題:仙呂・一半兒秋日宮詞
內容:花邊嬌月靜妝樓，葉底滄波冷翠溝，池上好風閒御舟。可憐秋，一半兒芙蓉一半兒柳。梅邊枝橫翠竹暮寒生，花淡紗窗殘月明，人倚畫樓羌笛聲。惱詩情，一半兒清香一半兒影。情數層秋樹隔雕簷，萬朵晴雲擁玉蟾，幾縷夜香穿繡簾。等潛潛，一半兒門開一半兒掩。野橋酬耿子春海棠香雨汙吟袍，薜荔空牆閒酒瓢，楊柳曉風涼野橋。放詩豪，一半兒行書一半兒草。賞牡丹錦裙吹上翠雲枝，綠酒爭傳白玉卮，皓齒慢歌金縷詞。牡丹時，一半兒姚黃一半兒紫。蒼崖禪師退隱柳梢香露點荷衣，樹杪斜陽明翠微，竹外淺沙涵釣磯。樂忘歸，一半兒青山一半兒水。